18/06/2020 | Administración LocalMunicipal
Carballo
Modificación puntual n.º 4 da aprobación definitiva. Normativa

Aprobación definitiva da modificación puntual número 4 do Plan xeral de ordenación municipal de Carballo. Publicación da normativa A modificación puntual número 4 do Plan xeral de ordenación municipal de Carballo foi aprobada definitivamente por orde da conselleria de Medio Ambiente, Territorio e Vivenda de data do 7 de maio de 2020. Esta foi publicada no Diario Oficial de Galicia núm.99, do 25 de maio de 2020. Por resolución da directora xeral de Ordenación do Territorio e Urbanismo, do 29 de maio de 2020, procedeuse á inscrición da modificación puntual número 4 do Plan xeral de ordenación municipal do Concello de Carballo no Rexistro de Planeamento Urbanístico de Galicia, no libro I, tomo IV, folla rexistral 24, co número RPG 00035/2020, segundo o disposto nos artigos 88 da Lei 2/2016, do 10 de febreiro, do solo de Galicia e 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia e 70 da Lei 7/1985, do 2 de abril, reguladora das bases de réxime local, publícase a normativa que desenvolve a modificación puntual número 4 do Plan xeral de ordenación municipal de Carballo, aos efectos de aplicación e coñecemento xeral. NORMATIVA PARA O DESENVOLVEMENTO DA MODIFICACIÓN PUNTUAL 4 Para o desenvolvemento das determinacións da presente modificación, resulta necesario modificar a ficha de desenvolvemento do sistema xeral SX-VI2a incluída na Normativa do plan xeral. A nova ficha do SX-VI2a’ inclúese anexa ao presente documento. Así mesmo inclúese un artigo único coas medidas protectoras de cara a garantir a mínima afección aos bens de interese ambiental e patrimonial presentes. Estas medidas deberán ser tidas en conta no desenvolvemento das actuacións previstas, incluido o sistema xeral. A eficacia do acto de aprobación definitiva e a entrada en vigor do planeamento aprobado, queda condicionada á súa publicación de conformidade co establecido no artigo 82 da LSG, á inscrición do instrumento no Rexistro de Planeamento Urbanístico de Galicia de conformidade co disposto no artigo 88 da mesma lei, e ao que dispoña a tal efecto a lexislación vixente en materia de réxime local. A vixencia do mesmo, cumpridos os requisitos para a plena eficacia do mesmo, será indefinida, sen prexuízo da súa modificación ou revisión. ARTIGO ÚNICO.–MEDIDAS PROTECTORAS.1. Próximo ao ámbito da Modificación, no interior da parcela onde se localizan os elementos de interese cultural AR-0501 “Igrexa de Bértoa” e ER-0501 “Cruceiro de Bértoa”, localízanse varios exemplares de Plátanus hispánica que forman parte do conxunto patrimonial, outorgando ao mesmo certo valor ambiental. Co obxetivo de salvagardar a súa conservación, durante a fase de execución das obras de urbanización previstas no presente documento, extremaranse as medidas de protección garantizando a non afección a estos exemplares.2. As obras de urbanización que se desenvolvan deberán incorporar a previsión da reposición do muro de peche desta mesma parcela. Para isto, preverase a execución dun novo peche, cuxos materiais e acabados sexan semellantes aos existentes nos tramos deste mesmo peche que aínda se manteñen no seu estado orixinal.3. Calquera actuación prevista dentro do contorno de protección dos elementos catalogados, sométese ao siguiente réxime de autorizacións da administración autonómica competente en patrimonio, derivado da aplicación da Lei 5/2016, do 4 de maio, do Patrimonio cultural de Galicia (LPCG): – Será necesario o seu informe nos casos establecidos no artigo 34 da LPCG. – Será necesario a súa autorización nos casos establecidos nos artigos 39, 45 e 65 da LPCG. Carballo, 12 de xuño de 2020. O alcalde Evencio Ferrero Rodríguez